Gjertrud L. Jynge

Gjertrud Louise Jynge (født 18. oktober 1966 i Tromsø) er skuespiller tilknyttet Det Norske Teatret.

Jynge ble ansatt  ved Rogaland teater da hun var ferdig på Teaterhøgskolen i 1993. Her spilte hun både Hedvig i Ibsens Vildanden og Nora i Et dukkehjem. 

Selv om hun siden 1996 har vært tilknyttet Det Norske Teatret har hun også spilt i noen filmer, bl.a Da jeg traff Jesus... med sprettert (2000) og Kvinnen i mitt liv (2003). Hun har dessuten vært å se i dramaserien Skolen på NRK, i et par TV-serier basert på Unni Lindells bøker og i dramaserien Exit på NRK hvor hun spiller psykolog.

Jynge ble i 1996 tildelt Anders Jahres Pris for Yngre Kunstnere. I 2012 vant hun Heddaprisen for beste kvinnelige medspiller for rollen som Maria Steuber i Tida og rommet på Det Norske Teatret, og i 2020 vant hun Heddaprisen for beste kvinnelige hovedrolle som Ales i Jon Fosse-stykket Trilogien.Mari Brenna Vollan: Morsarven - portrettintervju i Klassekampen 28. november 2020 Hun spilte i Maria Sødahls film Håp fra 2019. For filmen vant hun Kanonprisen 2019 i klassen beste birolle og var nominert til Amandaprisen 2020 i klassen beste kvinnelige birolle.

 Referanser  

 Eksterne lenker 


Kategori:Norske skuespillere
Kategori:Vinnere av Heddaprisen
Kategori:Vinnere av Kanonprisen
Kategori:Personer fra Tromsø kommune